पाएं अपने शहर की ताज़ा ख़बरें और फ्री ई-पेपरडाउनलोड करें
भाजपा के पूर्व विधायक अशोक साहू की फोटो के साथ छेड़छाड़ करने का मामला सामने आया है। पूर्व विधायक श्री साहू की फोटो एडिट कर अकबर भाई जिंदाबाद लिखकर सोशल मीडिया में वायरल कर दिया गया है। मामले में पुलिस अधीक्षक के पास शिकायत दर्ज कर कार्रवाई की मांग की गई है। एसपी से शिकायत के दौरान बताया गया कि पिछले विधानसभा चुनाव के समय पूर्व विधायक अशोक साहू की कुछ तस्वीरें फेसबुक में अपलोड थी। उन्हीं फ़ोटो में अकबर भाई जिंदाबाद लिख कर पूर्व विधायक अशोक साहू की फ़ोटो में एडिटिंग कर के सोशल मीडिया पेज में वायरल किया गया है।
लगातार गलत तरीके से सोशल मीडिया प्लेटफार्म पर भाजपा नेताओं की छवि खराब करने कोशिश की जा रही है। मामले में कार्रवाई को लेकर पुलिस अधीक्षक से शिकायत दर्ज करने आवेदन दिया है। इस दौरान भाजपा के कवर्धा जिला अध्यक्ष अनिल ठाकुर,पूर्व विधायक अशोक साहू, उपाध्यक्ष राजेन्द्र चंद्रवंशी, सुरेश दुबे उपस्थित रहे। सोशल मीडिया पर अफवाह फैलने के आरोप में शिकायत दर्ज कराई गई है। मामला पुलिस तक पहुंच गया है। इसके बाद पुलिस ने मामले की जांच शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn